wickkiey/tamil-wikipedia-chunked huggingface dataset:
# பினாமி பரிவர்த்தனைகள் (தடுப்பு) திருத்தத் சட்டம், 2016

**பினாமி பரிவர்த்தனைகள் (தடுப்பு) திருத்தத் சட்டம், 2016** (**Benami Transactions (Prohibition) Amended Act, 2016**), ஏற்கனவே 1988ல் இருந்து நடைமுறையில் உள்ள பினாமி சொத்துகள் பரிவர்த்தனை தடுப்புச் சட்டம் 1988ல் உள்ள குறைகளை நீக்க, இந்திய அரசால் திருத்தங்கள் செய்யப்பட்டு, 1 நவம்பர் 2016 முதல் நடைமுறைக்கு வந்துள்ளது. பினாமி சொத்துக்கள் பரிவர்த்தனைகள் குறித்து வருமான வரித்துறையிடம் இரகசியமாக தகவல் தெரிவிப்பவர்களுக்கு பினாமி சொத்து மதிப்பில் பத்து விழுக்காடு பரிசு வழங்கப்படும் என வருமான வரித்துறை அறிவித்துள்ளது.
# பினாமி பரிவர்த்தனைகள் (தடுப்பு) திருத்தத் சட்டம், 2016

## வரலாறு

1988 சட்டம் வருவதற்கு முன்னர் பினாமியாக வேறு ஒருவர் பெயரில் சொத்தை வாங்கி வைத்துக் கொள்ள முடியும்; பின்னர் அந்தச் சொத்து தனக்குத்தான் சொந்தம் என்று திரும்ப பெற முடியும்; பினாமி பெயரில் இருந்தவர் என் சொத்து என்று கேட்க முடியாது;
இதனால் பலர் சொத்துகளை தங்கள் பெயரில் வாங்காமல், வேறு ஒருவர் பெயரில் (**பினாமி**) வாங்கினார்கள்.
# பினாமி பரிவர்த்தனைகள் (தடுப்பு) திருத்தத் சட்டம், 2016

## வரலாறு

### பினாமி சொத்துகள் பரிவர்த்தனை சட்டம், 1988

1988ம் ஆண்டு பினாமி சொத்துகள் பரிவர்த்தனை சட்டத்தில், யாரும் பினாமியாக வேறு ஒருவர் பெயரில் சொத்து வாங்கி வைத்துக் கொள்ள முடியாது. அவ்வாறு மீறி பினாமிகளின் பெயரில் வாங்கிய சொத்துக்களை, தனக்கே உரிமை என்று நீதிமன்றத்தில் முறையிட முடியாது. மேலும் பினாமி சொத்துக்களை கண்டறியும் பட்சத்தில், அச்சொத்தை அரசே எடுத்துக் கொள்ளும். பினாமியாக சொத்து வைத்திருந்தால் 3 ஆண்டு சிறை என இருப்பினும், கட்டுமானத் துறையில் புழங்கும் கறுப்புப் பணத்தை கட்டுப்படுத்த முடியவில்லை.
# பினாமி பரிவர்த்தனைகள் (தடுப்பு) திருத்தத் சட்டம், 2016

## வரலாறு

### பினாமி சொத்துகள் பரிவர்த்தனை (தடுப்பு) திருத்தச் சட்டம், 2016

1988 பினாமி சொத்துகள் பரிவர்த்தனை சட்டத்தில் மொத்தமே 9 பிரிவுகள் மட்டுமே இருந்தது. பினாமி சொத்துகள் பரிவர்த்தனை (தடுப்பு) திருத்தச் சட்டம், 2016ல் 71 பிரிவுகள் உள்ளன. புதிய திருத்தத் சட்டத்தின் படி, ஒருவர் தன் மனைவி, 18 வயது நிரம்பாத மகன்கள், திருமணமாகாத மகள்கள் பெயரில், சொத்துக்களை பினாமியாக வாங்கலாம். இருப்பினும் அந்தச் சொத்தை வாங்கியவர், பிற்காலத்தில் அச்சொத்துகளைத் தனக்குத்தான் சொந்தம் என்றும், தான்தான் பினாமியாக தனது மனைவி, மக்கள் பெயரில் வாங்கினேன் என்று சட்டபூர்வாக வாதட இயலாது.
# பினாமி பரிவர்த்தனைகள் (தடுப்பு) திருத்தத் சட்டம், 2016

## 2016 திருத்தத் சட்டத்தின் முக்கிய அம்சங்கள்

- பினாமி பெயரில் சொத்து வாங்கினால் 3 ஆண்டுகளாக இருந்த சிறை தண்டனை, 7 ஆண்டுகள் வரை அதிகரிக்கப்பட்டுள்ளது.
- சிறை தண்டனை மட்டுமின்றி பினாமி சொத்தின் சந்தை மதிப்பில் 25% தண்டத் தொகையாக வசூலிக்கப்படும்.
- பினாமி சொத்துகளை இழப்பீடு எதுவும் அளிக்காமல் பறிமுதல் செய்யவும் இந்திய அரசுக்கு அதிகாரம் வழங்கப்பட்டுள்ளது.
- வழிபாட்டு தலங்களுக்கு சொந்தமான சொத்துகளுக்கு, பினாமி சட்டத்திலிருந்து விலக்கு அளிக்கப்பட்டுள்ளது.
- பினாமி சொத்துகளை விசாரனை செய்யும் நீதிமன்றங்கள் மற்றும் அலுவலர்கள் குறித்து விவரிக்கப்பட்டுள்ளது.
- கறுப்பு பண நடமாட்டத்தை கட்டுப்படுத்தும் நோக்கத்தில், குறிப்பாக கட்டுமானாத் துறையில் புழங்கும் கறுப்புப் பணத்தை வெளிக் கொண்டு வர இத்திருத்தத் சட்டம் வழி வகை செய்கிறது.
# கார்னிலியா சொராப்ஜி

**கார்னிலியா சொராப்ஜி** (*Cornelia Sorabji ( 1866 – 1954*) ஓர் இந்திய வழக்கறிஞர் ஆவார். இவர் இந்தியாவின் முதல் பெண் வழக்கறிஞராகவும், மும்பை பல்கலைக்கழகத்தின் முதல் பெண் பட்டதாரியாகவும், ஆக்சுபோர்டு பல்கலைக்கழகத்தில் சட்டம் பயின்ற முதற்ப் பெண்மணியாகவும், மற்றும் இந்தியா, பிரிட்டன் சட்டத்தை நடைமுறைப்படுத்திய முதல் பெண்ணாகவும் அறியப்படுகிறார்.
# மதிசுதா

**மதிசுதா** (பிறப்பு: மார்ச் 8, 1985) இலங்கையைச் சேர்ந்த தமிழ்த் திரைப்பட இயக்குநரும் நடிகரும் ஆவார். இவரது இயற்பெயர் *மகேசுவரி தில்லையம்பலம் சுதாகரன்* ஆகும்.
# மதிசுதா

## இளமைக்காலமும் கல்வியும்

தொடக்கக்கல்வியை யாழ்ப்பாணம் உடுப்பிட்டி அமெரிக்கன் மிசனில் கற்றார். போரின் நடுவே இடம்பெயர்வுகளால் 7 பாடசாலைகளில் படித்து, மல்லாவி மத்திய கல்லூரியில் உயர்தரத்தையும் பின்னர் IHS இல் உதவி மருத்துவர் கற்கையையும் கற்றிருக்கிறார்.  
உயர்தரம் படிக்கும் காலத்திலேயே பத்திரிகைக்கு ஆக்கங்கள் எழுதி அறியப்பட்ட இவர் 2009 இன் பின்னர் வலைப்பதிவாளராகவும் அறியப்பட்டிருந்தார்.
# மதிசுதா

## திரைத்துறை அடைவுகள்

ஆவணப்பட உருவாக்கத்திற்கான உயர் பட்டயக் கற்கையினை முடித்திருககிறார் 12 குறும்படங்கள், 5 ஆவணப்படங்கள், ஒரு பாடல் என்பவற்றை இயக்கியதுடன் 25 குறும்படத்துக்கு மேல் நடித்தும் உள்ளார்.
# மதிசுதா

## திரைத்துறை அடைவுகள்

### இதுவரை இவர் இயக்கிய/நடித்த குறும்படங்கள்

| 2012 | ரொக்கட் ராஜா | இயக்குநர் |  |
| --- | --- | --- | --- |
| 2013 | துலைக்கோ போறியள் | இயக்குநர் |  |
| 2013 | மிச்சக்காசு | இயக்குநர், நடிகர் |  |
| 2013 | தாத்தா | இயக்குநர் |  |
| 2014 | தொடரி | இயக்குநர் |  |
| 2014 | தழும்பு | இயக்குநர் |  |
| 2014 | கொண்டோடி | இயக்குநர் |  |
| 2015 | கருவறைத் தோழன் | இயக்குநர் |  |
| 2016 | பந்து | இயக்குநர் |  |
| 2016 | பாதுகை | இயக்குநர் |  |
| 2017 | The house wife | இயக்குநர் | } |
# மதிசுதா

## திரைத்துறை அடைவுகள்

### இதுவரை இயக்கிய/நடித்த முழுநீளப் படங்கள்

| 2016 | மனசுக்குள் ஒரு மழைச்சாரல் | நடிகர் |  |
| --- | --- | --- | --- |
| 2017 | உம்மாண்டி | இயக்குநர், நடிகர் | } |
# மதிசுதா

## திரைத்துறை அடைவுகள்

### விருதுகளும் பாராட்டும்

#### சிறந்த நடிகருக்கான விருது

- Canadian tamil film festival (தழும்பு) - 2015
- Navalar fil festival - france (கருவறைத் தோழன்) - 2016
- Adsaram film festival (போலி) - 2015
- Thrivenor talkies film festival (போலி) - 2015
# மதிசுதா

## திரைத்துறை அடைவுகள்

### விருதுகளும் பாராட்டும்

#### சிறந்த இயக்குநர் விருது

- Balumahendra film festival – 2014 (துலைக்கோ போறியள்)
- Balumahendra film festival - 2015 (தாத்தா)
# மதிசுதா

## திரைத்துறை அடைவுகள்

### விருதுகளும் பாராட்டும்

#### சிறந்த திரைக்கதைக்கான விருது

- vimbam film festival london – 2017 (பாதுகை)
- ilamai fm film festival – 2014 (மிச்சக்காசு)
- AAA international film fesival – 2014 (மிச்சக்காசு)
# மதிசுதா

## திரைத்துறை அடைவுகள்

### விருதுகளும் பாராட்டும்

#### சிறந்த கலை இயக்குநர்

- Navalar film festival - france (கருவறைத் தோழன்)
# மதிசுதா

## திரைத்துறை அடைவுகள்

### விருதுகளும் பாராட்டும்

#### சிறப்பு நடுவர் விருது

- London international film festival (2015) (தாத்தா)
- Olikkeetru festival france (2014) (சுவர் தேடும் சித்திரம் பாடல்)
# மதிசுதா

## திரைத்துறை அடைவுகள்

### விருதுகளும் பாராட்டும்

#### சிறந்த படத்துக்கான விருது

- Balumahendra film festival – 2015 (தாத்தா)
- Vimbam festival london – 2016 (பந்து)  
http://www.kuviyam.lk/tag/mathi-sutha/
# கூர்ஜர தேசம்

**கூர்ஜர தேசம்** அல்லது **குஜராத்திரம்** (Gurjaradesa or Gurjaratra) பரத கண்டத்தின் வரலாற்று புகழ் மிக்க பகுதியாகும். கிபி 6 - 12 நூற்றாண்டில் கூர்ஜர தேசம், தற்கால வடக்கு குஜராத், தெற்கு மற்றும் கிழக்கு ராஜஸ்தான் பகுதிகளைக் கொண்டதாகும். இப்பகுதியில் கால்நடைகளை மேய்க்கும் குஜ்ஜர் இன மக்கள் அதிகம் வாழ்ந்ததால் இப்பகுதிக்கு கூர்ஜர தேசம் பெயராயிற்று.  
கூர்ஜர தேசத்தின் கூர்ஜர-பிரதிகாரப் பேரரசு, கிபி 650 - 1036 முடிய கன்னோசியை தலைநகரமாகக் கொண்டு மேற்கிந்தியப் பகுதிகளை ஆண்டனர்.
# கூர்ஜர தேசம்

## வரலாறு

### பாணபட்டரின் ஹர்ச சரித்திரத்தில்

கிபி ஏழாம் நூற்றாண்டின் சமஸ்கிருத கவிஞரான பாணபட்டர் எழுதிய ஹர்ச சரித்திரம் எனும் நூலில், மேற்கிந்தியாவின் கூர்ஜர தேசம் குறித்த குறிப்புகள் உள்ளது. அந்நூலில் கூர்ஜர தேசம், சிந்து, மால்வா, தெற்கு குஜராத்தின் லாட தேசம், வடக்கு குஜராத் மற்றும் இராஜஸ்தானின் பெரும் பகுதிகளை கொண்டிருந்தது.  
கிபி 631 - 645ல் இந்தியாவில் சுற்றுப்பயணம் மேற்கொண்ட சீன பௌத்தப் பயணி யுவான் சுவாங்கின் கூற்றின் படி, கூர்ஜர தேசத்தின் தலைநகரம் *பீன்மல்* விளங்கியது. இதன் அண்டை நாடுகளாக பரூச், உஜ்ஜைன், வல்லபி, சௌராட்டிரம் மற்றும் அவந்தி நாடுகள் இருந்தன.  
கூர்ஜர தேசம் 833 சதுர கிலோ மீட்டர் பரப்பளவு கொண்டது. கிபி 628ல் கூர்ஜர தேசத்தின் சப்பா வம்ச மன்னர் *வியாக்கிரமுகன்* ஆட்சிக் காலத்தின் கூர்ஜர தேசத்தின் கணிதவியலாளரும், வான சாத்திர அறிஞருமான பிரம்மகுப்தர் பல அறிவியல் நூல்களை எழுதினார்.
ஹர்ஷவர்தனப் பேரரசில் இருந்த கூர்ஜர தேசம், ஹர்சரின் மறைவிற்குப் பின், கூர்ஜர தேசம் தன்னாட்சி கொண்ட நாடாக விளங்கியது.  
கிபி 712ல் முகமது பின் காசிம் தலைமையிலான அரபுப் படைகளால், கூர்ஜர தேசத்தின் பல பகுதிகள் அரபியர்கள் கைப்பற்றினர். முகமது பின் காசிம் இறந்த பின்னர் மீண்டும் கூர்ஜரர்கள் தங்கள் இழந்த பகுதிகளை அரேபியர்களிடமிருந்து மீட்டனர்.
# கூர்ஜர தேசம்

## வரலாறு

### கூர்ஜர ஆட்சியாளரகள்

கிபி 600ல் *இராஜா ஹரிச்சந்திர ரோகில்லாதி* என்பவர், இராஜஸ்தானின் *மாண்டவியபுரம்* எனும் நகரத்தை தலைநகரமாகக் கொண்டு *கூர்ஜர தேசம்* எனும் சிறு நாட்டை நிறுவினார். . அவரது வழித்தோன்றலான *நாகபட்டர்* என்பவர், கிபி 680ல் தலைநகரத்தை மாண்டவியபுரத்திலிருந்து, மேர்த்தா எனும் நகரத்திற்கு மாற்றினார். இறுதியில் கூர்ஜர மன்னர்கள் கூர்ஜர-பிரதிகாரப் பேரரசில் சிற்றரசர்களாக இருந்தனர்.
# கூர்ஜர தேசம்

## பிற்கால குறிப்புகள்

கிபி 778ல் *உதயோதனன் சூரி* என்ற கவிஞர் எழுதிய *குவலயமாலா* எனும் நூலில் அழகிய கூர்ஜர தேசத்தின் கூர்ஜர மக்களையும், சிந்து நாட்டு சைந்தவர்களையும், தெற்கு குஜராத்தின் லாடர்களையும், பஞ்சாபின் மாலவர்களையும், தெற்கு இராஜஸ்தானின் மேவாரி மக்களையும் குறிக்கிறது.  
*குஜராத்திரம்* எனும் சொல் முதலில் கிபி 861ல் *கக்கூகா* எனுமிடத்தில் உள்ள *கட்டியாலா கல்வெட்டின்* மூலமாக அறியப்படுகிறது. பிற்கால வரலாற்று ஆவணங்கள், குஜராத்திர மண்டலம் பழைய ஜோத்பூர் சமஸ்தானத்தின் பகுதியாக இருந்தது எனக் கூறுகிறது.  
பிற்காலத்தில் கூர்ஜரம் அல்லது குஜராத்திரம் எனும் சொல், தற்கால குஜராத் மாநிலத்தை குறிக்கப் பயன்படுத்தப்படுகிறது. 1075 - 1154ல் வாழ்ந்த *ஜினதத்தா சூரி* என்பவர் கூர்ஜரத்தின் தலைநகரமாக தற்கால பதான் நகரம் இருந்ததாக குறிப்பிடுகிறார். கூர்ஜரர்களான சாளுக்கிய சோலாங்கி வம்சத்தினர் கூர்ஜர தேசத்தை கிபி 950 – 1300 முடிய ஆண்டனர்.
# டன்கிர்க் (திரைப்படம்)

***டன்கிர்க்* (ஆங்கிலம்:Dunkirk)** என்பது கிறிஸ்டோபர் நோலனால் எழுத்து, இயக்கம் மற்றும் இணைத்தயாரிப்பு செய்யப்பட்டு 2017-ஆம் ஆண்டு வெளிவந்த திரைப்படம். இது இரண்டாம் உலகப்போரின் போது நடந்த டன்கிர்க் வெளியேற்றம்(டைனமோ நடவடிக்கை) எனும் நிகழ்வை அடிப்படையாகக்கொண்டு சித்தரிக்கப்பட்ட திரைப்படமாகும்.  
இத்திரைப்படத்தின் நடிப்புக்குழு பியோன் வைட்ஹெட்,டாம் க்ளின்-கார்னீ,ஜாக் லோடன்,ஹாரிஸ் ஸ்டைல்ஸ்,அனுரின் பெர்னார்ட்,ஜேம்ஸ் டி'ஆர்சி,பேரி கோகன்,கென்னத் ப்ரானாஹ்,கிளியன் மர்பி,மார்க் ரைலன்ஸ் மற்றும் டாம் ஹார்டி ஆகியோரை உள்ளடக்கியது. இத்திரைப்படம் பிரித்தானிய, அமெரிக்க மற்றும் டச் இணைத்தயாரிப்பாளர்களைக் கொண்டு தயாரிக்கப்பட்டு வார்னர் ப்ரோஸ். பிக்ச்சர்ஸ் மூலம் விநியோகம் செய்யப்பட்டது.  
டன்கிர்க் திரைப்படம் மூன்று விதமான வெளியேற்றங்களை சித்தரிக்கிறது: நிலம், நீர் மற்றும் ஆகாயம்.
இத்திரைப்படத்தின் படப்பிடிப்பு 2016 ஜூன் மாதம் டன்கிர்க்-இல் தொடங்கி செப்டம்பர் மாதம்
லாஸ் ஏஞ்சல்ஸ்-இல் முடிக்கப்பட்டு அடுத்தக்கட்ட தயாரிப்பு வேலைகள் தொடங்கப்பட்டது. இப்படத்தின் ஒளிப்பதிவாளர் 'ஹொய்ட் வான் ஹொய்டமா' ஐமாக்ஸ் 65mm மற்றும் 65mm பெரிய வடிவம் கொண்ட படங்களில்(large format film stock) படம்பிடித்தார்.மேலும் இத்திரைப்படத்தில் ஆயிரக்கணக்கான படகுகள், இரண்டாம் உலகப்போர் கால விமானங்கள் போன்றவை பயன்படுத்தப்பட்டன.  
இத்திரைப்படத்தின் சிறப்புக்காட்சி(premier) 13 ஜூலை 2017-ல் லண்டன்-ல் உள்ள ஓடியன் லேய்ச்செஸ்டர் சதுக்கத்தில் திரையிடப்பட்டது மற்றும் 21 ஜூலை 2017-ல் அமெரிக்கா மற்றும் பிரிட்டனில் ஐமேக்ஸ் 70mm மற்றும் 35mm வடிவங்களில் வெளியிடப்பட்டது.  
இத்திரைப்படம் $524.9 மில்லியன் வசூலித்ததன் மூலம் இரண்டாம் உலகப்போரின் கதைக்களத்தைக்கொண்டு தயாரிக்கப்பட்ட திரைப்படங்களில் அதிகம் வசூலித்த திரைப்படம் என்ற சாதனை படைத்தது. மேலும் இப்படத்தின் சிறந்த இயக்கம்,திரைக்கதை மற்றும் ஒளிப்பதிவிற்காக விமர்சகர்களாலும்,திரைப்பட ஆர்வலர்களால் பாராட்டப்பட்டது.பல விமர்சனங்கள் இது நோலனின் சிறந்த படைப்புகளில் ஒன்று என்ற கருத்தை முன்வைத்தன.
# லையோனியம் அயனி

**லையோனியம் அயனி** *(lyonium ion)* என்பது ஒரு கரைப்பான் மூலக்கூறை புரோட்டானேற்றம் செய்து தருவிக்கப்படும் ஒரு நேர்மின் அயனியாகும் . புரோட்டானேற்றம் செய்யப்பட்ட நீரில் இருந்து கிடைக்கும் ஐதரோனியம் அயனியும், மெத்தனாலை புரோட்டானேற்றம் செய்தால் கிடைக்கும் CH3OH+2 அயனியும் இதற்கு உதாரணங்களாகும். இதே போல ஒரு கரைப்பான் மூலக்கூறை புரோட்டான் நீக்கம் செய்வதால் லையேட்டு எதிர்மின் அயனி உருவாகிறது. புரதச்சிதைப்பு கரைப்பான்களின் மோலார் கடத்துத்திறனுக்குப் பங்களிக்கும் மூலக்கூற்று தன்னயனியாதலின் விளைவாக இத்தகைய அயனிகள் தோன்றுகின்றன.
# லையேட்டு அயனி

**லையேட்டு அயனி** *(lyate ion)* என்பது ஒரு கரைப்பான் மூலக்கூறை புரோட்டான் நீக்கம் செய்து தருவிக்கப்படும் ஒரு எதிர்மின் அயனியாகும். . புரோட்டான் நீக்கம் செய்யப்பட்ட நீரில் இருந்து கிடைக்கும் ஐதராக்சைடு அயனியும், மெத்தனாலை புரோட்டான் நீக்கம் செய்தால் கிடைக்கும் மெத்தாக்சைடு (CH3O−) அயனியும் இதற்கு உதாரணங்களாகும். இதே போல ஒரு கரைப்பான் மூலக்கூறை புரோட்டானேற்றம் செய்வதால் உருவாகும் நேர்மின் அயனி லையோனியம் அயனி எனப்படுகிறது.
# சோலுயீன்

**சோலுயீன்** *{ Soluene)* என்பது உயிரிப் பொருட்களை (திசு கரைப்பான்) கரைப்பதற்கு உதவும் ஒரு வேதிப்பொருளாகும். தொலுயீன் சேர்மத்திலிருந்து உருவாக்கப்படும் இச்சேர்மம் ஒரு கரிமக் காரமாகும் . பெர்க்கின்-எல்மர் என்ற அமெரிக்க நிறுவனத்தின் தயாரிப்பு விளைபொருளுக்கு வழங்கப்பட்டுள்ள வர்த்தகப் பெயர் சோலுயீன் ஆகும்.  
முடி போன்ற கடினமான கரிம சேர்மங்களையும் கார நீராற்பகுப்பு மூலம் கரைத்துவிடக் கூடிய வேதிப்பொருளாக சோலுயீன் குறிப்பிடத்தக்க ஒரு சேர்மமாகக் கருதப்படுகிறது . இவ்வினையில் சோலுயீனுக்குப் பதிலாக நீர் அடிப்படையிலான கரைப்பிகள் மாற்றாகப் பயன்படுத்தப்படுகின்றன.
# வள்ளிமலை முருகன் கோயில்

**வள்ளிமலை முருகன் கோயில்**, வேலூர் மாவட்டம், காட்பாடி அருகே அமைந்த குன்றின் மீதுள்ளது. வேலூர் - பொன்னை செல்லும் பேருந்துகள் வள்ளிமலை அடிவாரம் வழியே செல்கிறது. இக்கோயில் வேலூரிலிருந்து 25 கி மீ தொலைவில் உள்ளது.
# வள்ளிமலை முருகன் கோயில்

## புராண வரலாறு

சமண சமயத்தில் 23-வது தீர்த்தங்கரராகத் திகழ்ந்தவர் பார்சுவநாதர். இவர், முக்குடையின் கீழ் அமர்ந்த நிலையிலும் நின்ற நிலையிலும் சிற்பங்களாக வடிக்கப்பட்டுள்ளார். முக்குடைக்குக் கீழ் ஏழு தலைகளைக் கொண்ட நாகம் இவருக்கு அரணாகக் காட்டப்படுகிறது. எனவே, இவரை பார்சுவநாதர் என்று கூறுவர். இவரது பாதுகாவலர்களாகவும், அவர்களின் சாசனா தெய்வமாகவும் விளங்கியவர்கள் பத்மாவதி இயக்கியம்மனும், இயக்கன் தர்னேந்திரனும் ஆவர். சிற்பங்களில் பத்மாவதி இயக்கியம்மன் சற்று ஒய்யாரமாக அமர்ந்த நிலையில் தனது வலது காலை சற்று தூக்கி அமர்ந்துள்ள நிலையில் வடிக்கப்பட்டுள்ளது. தனது வலது கையை அபய முத்திரையுடன், தூக்கிய தனது இடது காலின் மேல் வைத்த நிலையில் காணப்படுகிறது.  
இச்சிற்பம், வேலூர் மாவட்டம் காட்பாடி அருகே அமைந்துள்ள வள்ளிமலையில் காணப்பட்ட சமண பெண் தெய்வமாகிய பத்மாவதி இயக்கியம்மன் ஆகும். வள்ளிமலை ஒரு சமணத் தலமாக விளங்கிய ஒன்று. இங்கு குடவரைச் சிற்பங்களும் உள்ளன. இதன் காலம் பொ.ஆ. 9-ம் நூற்றாண்டு என்பர். கழுகு மலையிலும் பத்மாவதி சிற்பம் ஒன்று காணப்படுகிறது. அமர்ந்த நிலையில், நான்கு கரங்களுடன் பாறையில் செதுக்கப்பட்டுள்ளது. பத்மாவதி வழிபாடு பொ.ஆ.18-ம் நூற்றாண்டு வரை காணப்படுகின்றது.
வள்ளிமலை முருகன் கோவில் கிபி 9ஆம் நூற்றாண்டில் கட்டப்பட்டது இந்த வள்ளிமலை முருகன் கோவில்.
மேலும் தற்போது இது இந்து தலமாக மாற்றப்பட்டு பல புனைவுகளை உள்ளடக்கியுள்ளது. அதன்படி இத்தலத்தில் வளர்ந்த வள்ளி, முருகனை கணவனாக அடைய விரும்பி, திருமால் பாதத்தை வைத்து வழிபட்டாள். கன்னிப்பருவத்தில் அவள் தினைப்புனம் காக்கும் பணி செய்தாள். அங்கு வந்த முருகன், வள்ளியைத் திருமணம் செய்ய விரும்பினார். இதையறிந்த வள்ளியின் வளர்ப்பு தந்தை நம்பிராஜன், திருத்தணியில் முருகனுக்கு முறைப்படி வள்ளியை திருமணம் செய்து கொடுத்தார். நம்பிராஜனின் வேண்டுதலுக்கு இணங்க இங்குள்ள குன்றில் முருகன் எழுந்தருளினார்.
# வள்ளிமலை முருகன் கோயில்

## கோயில் அமைப்பு

வள்ளிமலைக் கோயிலிலின் கருவறையில் முருகன் வள்ளி, தெய்வானையுடன் காட்சி தருகிறார். வள்ளி குறவர் வேடர் குலத்தில் வளர்ந்ததால் அர்த்தஜாம பூஜையில் தேனும், தினை மாவும் நைவேத்யமாக படைக்கப்படுகிறது. வள்ளி வாழ்ந்த இடம் என்பதால் அவளது பெயரிலேயே இத்தலம் அழைக்கப்படுகிறது.  
அடிவாரம் மற்றும் மலைக்கோயிலில்; குமரி வள்ளிக்கு தனி சன்னதி இருக்கிறது. வள்ளி கையில் பறவை விரட்ட பயன்படுத்தும் உண்டி வில், கவண் கல் வைத்திருக்கிறாள். முருகன், வள்ளியுடன் பேசிக்கொண்டிருந்த போது, அங்கு நம்பிராஜன் வந்து விட்டார். எனவே முருகன் வேங்கை மரமாக உருமாறி தன்னை மறைத்துக் கொண்டார். இந்த மரமே இத்தலத்தின் விருட்சமாக இருக்கிறது.  
அருணகிரிநாதரால் திருப்புகழ் பாடப்பெற்ற தலம் இது. மலைக்கோயிலில் கொடி மரத்திற்கு எதிரே விநாயகர் இருக்கிறார். முன் மண்டபத்தில் நவவீரர்கள், நம்பிராஜன் இருக்கின்றனர். இங்கிருந்து சற்று தூரத்திலுள்ள வனத்திற்குள் வள்ளி பறவைகள் விரட்டிய மண்டபம், நீராடிய சுனை, மஞ்சள் தேய்த்த மண்டபம், முருகன் நீர் பருகிய குமரி தீர்த்தம் என்னும் சூரிய ஒளி படாத தீர்த்தம் ஆகியவை உள்ளன. யானையாக வந்து வள்ளியை பயமுறுத்திய விநாயகர், மலை வடிவில் இருக்கிறார். இதை யானைக்குன்று என்றழைக்கிறார்கள்.
# மனாமா அஜ்மான்

**மனாமா** ஐக்கிய அரபு அமீரகத்தில் அஜ்மான் மாநிலத்தில் உள்ள ஒரு சிறிய நகரமாகும். இந்நிலப்பகுதியில் விவசாயத்திற்கு முக்கியத்துவம் அளிக்கப்படுகிறது.மேலும் ஐக்கிய அரபு அமீரகத்தில் முன்னணி ராணுவ தளம் இங்கு செயல்பட்டு வருகிறது.
# மனாமா அஜ்மான்

## வரலாறு

1920 களின் பிற்பகுதியில் தொழிற்துறையின் வீழ்ச்சியைத் தொடர்ந்து, அஜ்மான் ஆட்சியாளர் ஷேக் ரஷீத் அல் நுயிமி, அஜ்மானின் 'ரொட்டி கூடை' என்ற வளச்சி திட்டத்தின் ஒரு பகுதியாக மனாமாவை அடையாளம் கண்டு, பப்பாளி,எலுமிச்சை மரங்கள் உட்பட பல பயிர்களை உருவாக்க முயன்றார்.இங்கு 1930 களில் தேன் சேகரிப்பது முறைப்படுத்தப்பட்டது.இங்கு உலகத்தரம் வாய்ந்த இரு தேன் வகைகளும் இரண்டு பருவங்களிலும் கிடைக்கிறது.
# மனாமா அஜ்மான்

## அஞ்சல் தலை சேகரிப்பு

1963 ஆம் ஆண்டில், பிரிட்டனின் காலணி மாநிலங்களின் தபால் அமைப்புகளுக்கு பிரிட்டன் பொறுப்பை ஏற்றது. 1964 ஆம் ஆண்டில் அரசாங்கத்திற்கு அஞ்சல் தலை உற்பத்திக்கான உரிமத்தை அமெரிக்க அஞ்சல் தலை தொழில்முனைவோரான ஃபின்கேர் கென்னி அஜ்மானுடன் ஒரு ஒப்பந்தம் செய்தார்.பின்னர் இது போன்ற ஒப்பந்தங்களை புஜைரா ஆட்சியாளரிடமும் செய்தார்.
# வார்ப்புரு:Multiple image/doc

This template creates a box with two to ten images arranged vertically or horizontally with captions for the entire box or for each image.  
With the appropriate choice of parameters, the template can automatically resize images to a given total width with each image having the same height.  
**Be aware** that this template does *not* respect users' default image size preferences. ( states: )  
If image size parameters are omitted, this template sets all images at wide, regardless of whether the reader has set a preference for some other default image width. This causes multiple images to look out of scale to the other images in an article.
# வார்ப்புரு:Multiple image/doc

## Syntax and parameters

Provide *height[n]* and *total_width* parameters to obtain automatic resizing.
Note the different meanings of the *width[n]* parameters with vs. without automatic resizing.
;No automatic resizing of all images to the same height
:<source lang="xml">  
</source>  
;Automatic resizing of all images to the same height and to a given total width
:<source lang="xml">  
</source>  
| align | *(default)*, , |  |
| --- | --- | --- |
| direction | horizontal *(default)*, vertical |  |
| background color | To set the background color of the box in which the images appear. |  |
| header_background |  |  |
| header_align | *(default)*, , |  |
| header |  |  |
| width | Use to set the same width for each image (i.e. overrides any below). Do not include if different image widths intended, including if images are to be resized to a fixed total width. |  |
| total_width | Use to scale the images to the same height and this total width. Do not use both and . |  |
| image*[n]* | (where *[n]* = 1 to 10)&nbsp; Filename of [n]th image. |  |
| width*[n]* | *(as above)*&nbsp; Two meanings: (1) The width (in pixels, integer, omit "px") of [n]th image. Overridden by (if set). (2) The full width of the original [n]th image if is given in order to resize all images to the same height and a given total width. |  |
| height*[n]* | *(as above)*&nbsp; The full height of the original [n]th image if is given in order to resize all images to the same height and a given total width. Ignored otherwise. |  |
| alt*[n]* | *(as above)*&nbsp; Alt description for [n]th image. |  |
| link*[n]* | *(as above)*&nbsp; To specify the page to which the [n]th image is linked (i.e. the page that is loaded when the image is clicked). If set as empty (e.g. ), linking is disabled (even to the standard Wikipedia image description page); consider WP:ALT.
***Note:*** This parameter ***must not*** be used with images that have been given free licenses (such as the GDFL or a free CC license) as these licenses require images to be linked to a declaration of the license under which they are being used. |  |
| thumbtime*[n]* | *(as above)*&nbsp; When using Ogg Theora files, sets the time within the video that is used for the initial display. This is either a number of seconds or hours:minutes:seconds; see :commons:Commons:Video#Setting a video image. |  |
| caption*[n]* | *(as above)*&nbsp; Caption for the [n]th image. |  |
| caption_align | *(default)*, , |  |
| footer_background |  |  |
| footer_align | *(default)*, , |  |
| footer | Caption that spans the entire box, as opposed to individual images. Avoid "" and "" if possible, since mobile devices may display the images vertically. | } |
# வார்ப்புரு:Multiple image/doc

## Examples

<pre>  
</pre>  
<pre>  
</pre>  
<pre>  
</pre>
# வார்ப்புரு:Multiple image/doc

## Examples

### With *background color*

<source lang="moin">  
</source>
# வார்ப்புரு:Multiple image/doc

## Examples

### With links (*link[n]*)

<source lang="moin">  
</source>
# வார்ப்புரு:Multiple image/doc

## Examples

### Using *direction*

By default, the images the template presents are displayed horizontally, as a row (see ; equivalent to setting ). To display them vertically, i.e. as a column, set (see ).  
On mobile devices some images may always be displayed vertically if the total width is larger than around 320.
# வார்ப்புரு:Multiple image/doc

## Examples

### To match image heights

- Decide on a total width for all the images, say
- Examine the individual image pages to obtain the full resolution. For example:
- shows "Donkey_1_arp_750px.jpg (750 × 536 pixels, file size: 125 KB, MIME type: image/jpeg)"
- shows "Rainbow_trout.png (300 × 300 pixels, file size: 158 KB, MIME type: image/png)"
- Specify the full width and height for each image, of the form:
-
- Set the total width using  
<pre>  
</pre>
# வார்ப்புரு:Multiple image/doc

## Examples

### Multiple rows

To create an array of images, with multiple rows, use . The value passed to may be a single number, or a list of numbers delimited by <code>/</code>. This feature may also be combined with for multiple rows of images with the same total width.  
<pre>  
</pre>
# வார்ப்புரு:Multiple image/doc

## Examples

### Removing the image

The around the images can be removed using .  
<pre>
</pre>
# வார்ப்புரு:Multiple image/doc

## Examples

### Increasing the gap between images

The gap between the images can be increased using , where N is the number of pixels (must be non-negative).  
<pre>
</pre>
# நாகபட்டர்

**முதலாம் நாகபட்டர்** (Nagabhata I) (ஆட்சிக் காலம் 730-760), மேற்கு இந்தியாவில் கூர்ஜர-பிரதிகாரப் பேரரசை நிறுவியர் ஆவார். முதலாம் நாகபட்டர், உஜ்ஜைன் நகரத்தை தலைநகராகக் கொண்டு மாளவம் எனப்படும் அவந்தி பகுதிகளை ஆண்டவர். பின்னர் தற்கால தெற்கு இராஜஸ்தான் மற்றும் வடக்கு குஜராத் பகுதிகளான கூர்ஜர நாட்டை தன் ஆட்சியில் விரிவு படுத்தியவர். சிந்துவிலிருந்து படையெடுத்த அரேபியப் படைகளை வென்றார். நாகபட்டர் கிபி 730 முதல் 760 முடிய கூர்ஜர-பிரதிகாரப் பேரரசராக ஆட்சி செய்தவர்.  
நாகபட்டரின் வழித்தோன்றலான மிகிர போஜனின் குவாலியர் கல்வெட்டுக் குறிப்புகள், நாகபட்டரின் பேரன் வத்சராஜன் அவந்தியை 783 முதல் 784 முடிய ஆண்டதாக கூறுகிறது.
# நாகபட்டர்

## படையெடுப்புகள்

### அரபுப் படையெடுப்புகள்

அப்பாசியக்கலீபகத்தின் சிந்து மாகாண ஆளுநரின் அரேபியப் படைகள் மேற்கு இந்தியாவின் பல பகுதிகளின் மீது படையெடுத்து வென்று வருகையில், உஜ்ஜைன் நகரத்தை முற்றுகையிட்டதாக அல்-பாலாதுரி எனும் அரபு வரலாற்று ஆசிரியர் கூறுகிறார். ஆனால் போரின் முடிவில் உஜ்ஜைன் அரேபியர்களின் முற்றுகை தோல்வியில் முடிந்ததாக கூறப்படுகிறது.  
கூர்ஜர-பிரதிகாரப் பேரரசர் நாகபட்டர், அரேபியப் படைகளை எதிர்கொள்ள அரேபிய எதிர்ப்பு கூட்டணி அமைப்பை உருவாக்கியதாக ஆர். வி. சோமணி எனும் வரலாற்று ஆய்வாளர் கருத்தியலாகக் கொள்கிறார்.
# நாகபட்டர்

## படையெடுப்புகள்

### இராஷ்டிரகூடர்களின் படையெடுப்புகள்

இராஷ்டிரகூடப் பேரரசர் தந்திதுர்கன், கிபி 760ல் நாகபட்டரை வென்றதாக, குஜராத்தின் *சஞ்சன்* கல்வெட்டுகள் கூறுகிறது.
# நாகபட்டர்

## வாரிசுகள்

குவாலியர் கல்வெட்டுகள், காகுஸ்தன் மற்றும் தேவராஜன் ஆகியோர் நாகபட்டரின் பெயர் தெரியாத உடன்பிறப்பாளனின் மகன்கள் எனக் கூறுகிறது.. நாகபட்டரின் பேரன் வத்சராஜன் அவந்தியை 783 முதல் 784 முடிய ஆண்டதாக கல்வெட்டுக் குறிப்புகள் கூறுகிறது.
# நாகபட்டர்

## இதனையும் காண்க

- கூர்ஜர-பிரதிகாரப் பேரரசு
- கூர்ஜர தேசம்
# பந்தநல்லூர்

**பந்தநல்லூர் **என்பது தஞ்சாவூர் மாவட்டத்தின் திருவிடைமருதூர் தாலுகாவில் உள்ள ஒரு கிராமம் ஆகும். இது ஆடுதுறைக்கு வடக்கே அமைந்துள்ளது.பந்தநல்லூர் வரலாற்று முக்கியத்துவம் வாய்ந்த கிராமம் ஆகும். அதன் பசுபதீஸ்வரர் ஆலயமும், ஆதிக்கேசவ பெருமாள் கோவிலும் சிறப்புமிக்கதாகும்.பரதநாட்டியத்தில் பந்தநல்லூர் பாணி இங்கிருந்தே தோன்றியது.
# இமிடசோலேட்டு

**இமிடசோலேட்டு** *(Imidazolate)* என்பது (C3H3N<sup>−</sup><sub>2</sub>) என்ற மூலக்கூற்று வாய்ப்பாடு கொண்ட இமிடசோலின் இணை காரமாகும். கருக்கவரியான இது ஒரு வலிமையான காரமுமாகும். தனி எதிர்மின் அயனியானது C2v சீரொழுங்குடன் காணப்படுகிறது. இமிடசோலின் அமிலத்தன்மையின் pKa மதிப்பு 14.05 ஆகும். சூப்பராக்சைடு டிசுமியூட்டேசு என்ற நொதியில் இமிடசோலேட்டு தாமிரம் மற்றும் துத்தநாக மையங்களை இணைக்கிறது.
# வரைதல்

வரைந்த சிங்கம், இலூவா அருங்காட்சியகம்.]]
**வரைதல்** என்பது காட்சி கலையின் ஒரு வடிவம் ஆகும். இதில் ஒரு நபர் காகிதம் அல்லது மற்றொரு ஈரளவு வெளியில் குறிக்க பல்வேறு வரைதல் கருவிகளை பயன்படுத்துகிறார். உபகரணங்களில் கிராபைட் கரிக்கோல்கள், எழுதுகோல் மற்றும் மை, மை தூரிகைகள், மெழுகு வண்ண கரிக்கோல்கள், வண்ணத் தீட்டுக்கோல்கள், கரி, சுண்ணாம்பு, பேஸ்டல்கள், பல்வேறு வகையான அழிப்பான்கள், குறிப்பான்கள், ஸ்டைலஸ்கள், பல்வேறு உலோகங்கள் (வெள்ளிப்புள்ளி போன்றவை) மற்றும் மின்னணு வரைதல் போன்றவை அடங்கும்.  
வரைபட கருவி ஒரு மேற்பரப்பில் சிறிய அளவிலான பொருளை வெளியிடுகிறது, இதனால் ஒரு புலப்படும் குறி ஏற்படுகிறது. வரைதலின் மிகவும் பொதுவான ஆதரவாக காகிதம் உள்ளது. எனினும் அட்டை, நெகிழி, தோல், கேன்வாஸ் மற்றும் பலகை போன்ற பிற பொருட்களும் பயன்படுத்தப்படலாம். தற்காலிக வரைபடங்கள் ஒரு கரும்பலகையில் அல்லது வெண்பலகையில் அல்லது உண்மையில் ஏறக்குறைய எதிலும் வரையப்படலாம். இக்கலை வடிவம் மனித வரலாறு முழுவதும் ஒரு புகழ்பெற்ற மற்றும் அடிப்படை பொது வெளிப்பாடாக உள்ளது. இது காட்சி கருத்துக்களை தொடர்பு கொள்ள எளிய மற்றும் மிகவும் திறமையான வழிகளில் ஒன்றாகும். ஓவியக் கருவிகளின் பரவலாக எளிதில் கிடைக்ககூடிய தன்மை இதனை மிகவும் பொதுவான கலைச் செயல்களில் ஒன்றாக உருவாக்கியுள்ளது.  
வரைதலானது அதன் பல கலை வடிவங்களுடன் கூடுதலாக வணிக விளக்கம், அனிமேஷன், கட்டடக்கலை, பொறியியல் மற்றும் தொழில்நுட்ப வரைபடத்தில் அடிக்கடி பயன்படுத்தப்படுகிறது. ஒரு விரைவான, வெறும் கையால் வரையப்பட்ட, வழக்கமாக ஒரு முடிக்கப்பட்ட வேலை என நினைக்கப்படாதது, சில நேரங்களில் ஒரு ஸ்கெட்ச் என்று அழைக்கப்படுகிறது. தொழில்நுட்ப வரைபடத்தில் நடைமுறையில் ஈடுபடுபவர் அல்லது பணிபுரியும் ஒரு கலைஞர் ஒரு ட்ராப்டர், ட்ராப்ட்ஸ்மென் அல்லது ட்ராட்ஸ்மென் என்று அழைக்கப்படலாம்.
# வரைதல்

## கண்ணோட்டம்

வரைதல் என்பது காட்சி கலைகளில் உள்ள வெளிப்பாட்டின் முக்கிய வடிவங்களில் ஒன்றாகும். இது பொதுவாக கோடுகள் குறித்தல் மற்றும் தொனியின் பகுதிகளை காகிதம்/மற்ற பொருட்களில் குறிக்கப்படுவதைச் சார்ந்ததாகும். இக்காகிதம் அல்லது பொருட்களில் தான் காட்சி உலகின் துல்லியமான பிரதிநிதித்துவம் ஒரு தட்டையான மேற்பரப்பில் வெளிப்படுத்தப்படுகிறது. பாரம்பரிய வரைபடங்கள் ஒரே வண்ணமுடையவை, அல்லது குறைந்தபட்சம் சிறியளவு வண்ணத்துடன் இருக்கும், அதேநேரத்தில் நவீன நிற-பென்சில் வரைபடங்கள் வரைபடம் மற்றும் வண்ணப்பூச்சு ஆகியவற்றிற்கு இடையே உள்ள எல்லையை அணுகலாம் அல்லது கடக்கலாம். மேற்கத்திய சொற்களில், வரைபடங்கள் வண்ணப்பூச்சில் இருந்து வேறுபடுகின்றன, இருப்பினும் ஒரே மாதிரி ஊடகங்களே பெரும்பாலும் இரு வேலைகளிலும் பயன்படுத்தப்படுகின்றன. பொதுவாக வரைதலுடன் தொடர்புடையனவான சுண்ணாம்பு போன்ற உலர் ஊடகங்கள், , பஸ்டேல் வண்ணம் தீட்டுதலில் பயன்படுத்தப்படலாம். வரைபடம் ஒரு திரவ ஊடகத்தினால், தூரிகைகள் அல்லது பேனாக்களினால் வரையப்படலாம். இதேபோன்ற பொருட்கள் வரைபடம் மற்றும் வண்ணப்பூச்சு ஆகிய இரண்டிலுமே பயன்படுத்தப்படலாம். வண்ணம் தீட்டுதல் என்பது பொதுவாக தயாரிக்கப்பட்ட கேன்வாஸ் அல்லது பேனல்கள் மீது திரவ வண்ணப்பூச்சு பயன்படுத்துவதைக் கொண்டுள்ளது. ஆனால் சில நேரங்களில் ஒரு ஆரம்ப வரைபடம் மேற்கூறப்பட்ட அதே ஆதரவில் முதலில் வரையப்படுகிறது.
வரைதல் என்பது அடிக்கடி ஆராய்வதாக உள்ளது. கவனிப்பு, சிக்கல் தீர்த்தல் மற்றும் கலவை பற்றிய கணிசமான முக்கியத்துவத்துடன் அது செய்யப்படுகிறது. ஒரு வண்ணம் தீட்டுதலுக்கு தயாராவதில் வரைபடம் தொடர்ச்சியாக பயன்படுத்தப்படுவது அவற்றின் வேறுபாட்டை மேலும் குறைக்கின்றது. இந்த நோக்கங்களுக்காக உருவாக்கப்பட்ட வரைபடங்கள் ஆய்வுகள் என்று அழைக்கப்படுகின்றன வரைபடங்களில் பல வகைகள் உள்ளன. வரைபடம், கார்ட்டூனிங், டூட்லிங், மற்றும் வெறும் கை ஆகியவை. பல வரைகலை முறைகளும் உள்ளன. வரி வரைதல், ஸ்டிப்லிங், நிழல், என்டோபிக் கிராபோமேனியாவின் சர்ரியலிஸ முறை (இதில் ஒரு வெற்று தாள் காகிதத்தில் மாசுபடுத்தப்பட்ட இடங்களில் புள்ளிகள் இடப்படுகின்றன, பின்னர் புள்ளிகள் இடையே கோடுகள் இடப்படுகின்றன), மற்றும் தடமறிதல் (*தடமறிதல் காகிதம்* போன்ற ஒரு கசியும் காகிதத்தில் வரைதல், காகிதம் மூலம் தெரியும் முந்தைய வடிவங்களின் வடிவத்தை சுற்றி).  
ஒரு விரைவான, வரையறுக்கப்படாத வரைவு ஒரு *ஸ்கெட்ச்* என அழைக்கப்படலாம்.  
In fields outside art, technical drawings or plans of buildings, machinery, circuitry and other things are often called "drawings" கலைத்துறைக்கு வெளியே உள்ள துறைகளில், கட்டடங்கள், இயந்திரங்கள், சர்க்யூட்ரி மற்றும் இதர விஷயங்களின் தொழில்நுட்ப வரைபடங்கள் அல்லது திட்டங்கள் அடிக்கடி "வரைபடங்கள்" என்றே அழைக்கப்படுகின்றன. அவை அச்சிடல் மூலம் வேறொரு ஊடகத்திற்கு மாற்றப்பட்டாலும் கூட.
# வரைதல்

## வரலாறு

### தொடர்புகளில் வரைதல்

வரைதல் மனித வெளிப்பாட்டின் பழமையான வடிவங்களில் ஒன்றாகும். எழுதப்பட்ட தகவல்தொடர்புக்கு முந்தியதாக இது இருப்பதற்கான ஆதாரங்கள் உள்ளன. எழுதப்பட்ட மொழியின் பயன்பாட்டிற்கு முன்னர் வரைதல் தொடர்பின் ஒரு சிறப்பு வடிவமாக பயன்படுத்தப்பட்டது என நம்பப்படுகிறது, சுமார் 30,000 ஆண்டுகளுக்கு முன்பு வரையப்பட்ட குகை மற்றும் பாறை ஓவியங்கள் மூலம் இது நிரூபிக்கப்பட்டுள்ளது (மேல் பாலியோலிதிக் காலக்கலை).
பிக்டோக்ராம்கள் என்று அறியப்படும் இந்த வரைபடங்கள் பொருள்கள் மற்றும் சுருக்க கருத்துக்களைச் சித்தரித்தன. நியோலித்திக் காலங்களில் உருவாக்கப்பட்ட ஸ்கெட்ச்கள் மற்றும் வண்ணப்பூச்சுகள் இறுதியில் பாணியாக்கப்பட்டு மற்றும் எளிமைப்படுத்தப்பட்டு சின்ன அமைப்புகள் (முற்கால எழுத்துக்கள்) ஆயின. இறுதியில் ஆரம்ப எழுத்து அமைப்புகளாயின.
# வரைதல்

## வரலாறு

### கையெழுத்துப் பிரதிகளில் வரைதல்

காகிதம் பரவலாகக் கிடைக்கும் முன், ஐரோப்பிய மடாலயங்களில் 12 ஆம் நூற்றாண்டு துறவிகள் தோல் உறைகள் மற்றும் காகிதத்தோலில் விளக்கப்பட்ட, வெளிச்சம் கொண்ட கையெழுத்துப் பிரதிகளை தயாரிக்க சிக்கலான வரைபடங்களைப் பயன்படுத்தினர். வரைதலானது விஞ்ஞான துறையில் கண்டுபிடிப்பு, புரிந்துகொள்ளுதல் மற்றும் விளக்கத்தின் ஒரு முறையாகப் பரவலாகப் பயன்படுத்தப்படுகிறது .
# வரைதல்

## வரலாறு

### அறிவியலில் வரைதல்

1609 ஆம் ஆண்டில், வானியலாளர் கலிலியோ கலிலி தனது ஆய்வக தொலைநோக்கி வரைபடங்களின் மூலம் சந்திரன் மாறும் கட்டங்களை விளக்கினார். ஆரம்பத்தில், கலைஞர்கள் தங்கள் வரைபடங்களின் உற்பத்திக்காக மர மாத்திரைகளை மீண்டும் மீண்டும் பயன்படுத்தினர். 14 ஆம் நூற்றாண்டில் காகிதத்தின் பரவலான கிடைக்கும் தன்மையைத் தொடர்ந்து, கலைகளில் வரைதலின் பயன்பாடு அதிகரித்தது. இந்த நேரத்தில், வரைதலானது பொதுவாக சிந்தனை மற்றும் விசாரணைக்கான கருவியாக, கலைஞர்கள் தங்கள் இறுதிக்கட்ட வேலைக்குத் தயார் செய்யும்போது ஒரு ஆய்வு ஊடகமாகப் பயன்படுத்தப்பட்டது. மறுமலர்ச்சியானது வரைபட நுட்பங்களில் ஒரு அதிசிறந்த அறிவைக் கொண்டு வந்தது. கலைஞர்கள் முன்பை விட யதார்த்தமான விஷயங்களை பிரதிநிதித்துவம் செய்ய உதவியது. வடிவவியல் மற்றும் தத்துவத்தில் ஆர்வத்தை வெளிப்படுத்த உதவியது.  
பரவலாக கிடைக்கப்பெற்ற முதல் புகைப்படக் கலையின் கண்டுபிடிப்பு கலைகளின் வரிசையில் ஒரு மாற்றத்திற்கு வழிவகுத்தது. புகைப்படம் எடுத்தல் காட்சி நிகழ்வுகளை துல்லியமாக வரையறுப்பதற்கு வரைதலில் இருந்து ஒரு மாற்று வழிமுறையை வழங்கியது. பாரம்பரிய வரைபட நடைமுறைக்கு கலைஞர்களுக்கான அத்தியாவசிய திறனாக குறைவான முக்கியத்துவம் குறிப்பாக மேற்கத்திய சமுதாயத்தில் வழங்கப்பட்டது.
# வரைதல்

## பொருட்கள்

*ஊடகம்* என்பது மை, நிறமி அல்லது நிறம், வரைதல் மேற்பரப்பில் வழங்கப்படும் வழிமுறையாகும். பெரும்பாலான வரைதல் ஊடகங்கள் உலர்ந்தவை (எ.கா கிராஃபைட், கரி, பேஸ்டல்கள், கன்டே, வெள்ளிப்புள்ளி) அல்லது திரவ கரைப்பான் அல்லது கேரியரைப் (மார்க்கர், பேனா மற்றும் மை) பயன்படுத்துகின்றன. நீர்வண்ண பென்சில்களை சாதாரண பென்சில்கள் போன்ற உலர்ந்தவாறு பயன்படுத்தலாம், பின்னர் பல்வேறு வண்ணமயமான விளைவுகளை பெற ஈரமான தூரிகை மூலம் ஈரப்பதம் ஆக்கலாம். மிகவும் அரிதாக, கலைஞர்களால் (வழக்கமாக நீக்கப்படும்) கண்ணுக்கு தெரியாத மை கொண்டு வரையப்பட்டிருக்கிறது. உலோகப்புள்ளி வரைதல் பொதுவாக இரண்டு உலோகங்களில் ஒன்றை வேலைக்குப் பயன்படுத்துகின்றன: வெள்ளி அல்லது ஈயம். தங்கம், பிளாட்டினம், தாமிரம், பித்தளை, வெண்கலம் மற்றும் டின்பாயிண்ட் ஆகியவை அரிதாகவே பயன்படுத்தப்படுகின்றன.  
பத்திரிகை தரவரிசையில் இருந்து உயர்தர மற்றும் ஒப்பீட்டளவில் விலையுயர்ந்த தனித்தனி தாள்களாக விற்பனையாகும் காகிதத் தாள்கள் வரை காகிதம் பல்வேறு அளவுகள் மற்றும் தரங்களில் வருகிறது. காகிதங்கள் அமைப்பு, சாயல், அமிலத்தன்மை மற்றும் வலிமை ஆகியவற்றில் ஈரப்பதத்துடன் இருக்கும்போது வேறுபடுகின்றன. மென்மையான தாள் நன்றாக விவரம் வழங்குவதற்கு நல்லது. ஆனால் ஒரு "பல்" காகிதம் வரைதல் பொருளை பற்றுவதில் சிறப்பாக உள்ளது . எனவே, ஆழமான மாறுபாட்டிற்கு ஒரு கரடுமுரடான பொருள் பயனுள்ளதாக இருக்கும்.  
செய்திமடல் மற்றும் தட்டச்சுக் காகிதம் ஆகியவை பயிற்சி மற்றும் ஸ்கெட்ச்களுக்கு பயனுள்ளதாக இருக்கலாம். பாதி-முடிக்கப்பட்ட வரைபடத்தைச் சோதனை செய்ய மற்றும் ஒரு தாளில் இருந்து மற்றொரு தாளுக்கு வடிவத்தை மாற்றுவதற்கு தடமறியும் தாளானது பயன்படுத்தப்படுகிறது. காட்ரிட்ஜ் காகிதம் பட்டைகளில் விற்பனையான காகிதத்தின் அடிப்படை வகை ஆகும். Bristol board பிரிஸ்டல் பலகை மற்றும் ஏன் அடிக்கடி மென்மையான முடிவுகளுடைய கனமான அமிலம் அற்ற பலகைகள் நன்றாக விவரம் வரைவதற்கு பயன்படுத்தப்படுகின்றன. மேலும் இவை ஈரமான ஊடகம் (மை, கழுவுதல்) பயன்படுத்தப்படும் போது சிதைக்கப்படுவதில்லை. தோல் உறைகள் மிகவும் மென்மையாகவும் மற்றும் மிகச் சிறப்பான விவரிப்புக்கு ஏற்றதாகவும் உள்ளன. குளிர் அழுத்தப்பட்ட நீர்வண்ண காகிதம் அதன் அமைப்பு காரணமாக மை வரைதலுக்கு விரும்பப்படுகிறது.  
அமிலம் அற்ற, காப்பக தரமான காகிதம் மரக் கூழ் அடிப்படையிலான காகிதத்தை விட நீண்ட காலத்திற்கு வண்ணம் மற்றும் அதன் அமைப்பை அப்படியே வைத்திருக்கிறது. உதாரணமாக மரக் கூழ் அடிப்படையிலான செய்தித்தாள் காகிதம் மிக விரைவாக மஞ்சள் நிறமாக மாறிவிடுவதுடன் , உடையக்கூடியதாகவும் உள்ளது.  
அடிப்படை கருவிகள் ஒரு வரைதல் பலகை அல்லது மேசை, பென்சில் கூர்மையாக்கும் கருவி மற்றும் அழிப்பான், மற்றும் மை வரைதலுக்கு மை ஒற்றும் காகிதம். பயன்படுத்தப்படும் மற்ற கருவிகள் வட்ட திசைகாட்டி, அளவி, மற்றும் செட் சதுரம். பென்சில் மற்றும் கிரேயான் குறித்தல்களில் இருந்து தடுக்க சாயங்கள் நிலையாக இருக்கும்படி செய்யும் பொருள் பயன்படுத்தப்படுகிறது. வரைதல் மேற்பரப்புடன் காகிதத்தை பாதுகாக்க வரைதல் நாடா பயன்படுகிறது. மேலும் இது தெளிக்கப்பட்ட அல்லது தெறித்த பொருட்கள் மற்றும் கழுவுதல் ஆகியவற்றால் ஏற்படும் தற்செயலான கோடுகள் படாமல் ஒரு பகுதியை பாதுகாப்பாக வைத்திருக்க பயன்படுத்தப்படுகிறது. வரைபட மேற்பரப்பை பொருத்தமான நிலையில் வைக்க ஒரு எளிதான அல்லது சரிவான மேசை பயன்படுத்தப்படுகிறது. வரைதல் மேற்பரப்பு பொதுவாக வண்ணப்பூச்சில் பயன்படுத்தப்படுகிற நிலையை விட கிடைமட்டமாக உள்ளது.
# வரைதல்

## நுட்பம்

அவர்களது வாய் அல்லது கால்களால் வரையும் சில ஊனமுற்ற நபர்கள் தவிர கிட்டத்தட்ட அனைத்து ட்ராப்ட்ஸ்மென்களும் ஊடகங்களைப் பயன்படுத்துவதற்காக தங்கள் கைகளையும் விரல்களையும் பயன்படுத்துகின்றனர்.  
ஒரு படத்தில் பணிபுரிவதற்கு முன்னர், பல்வேறு ஊடகங்கள் எவ்வாறு செயல்படுகின்றன என்பதை கலைஞர் வழக்கமாக ஆராய்கிறார். வெவ்வேறு வரைதல் கருவிகளின் மதிப்பு மற்றும் அமைப்பை நிர்ணயிப்பதற்காக அவர்கள் அதனை பயிற்சி தாள்கள் உபயோகிக்கலாம்.  
The artist's choice of drawing strokes affects the appearance of the image ஓவியக் கலைஞர்களின் வரைதல் தேர்ந்தெடுப்பு படத்தின் தோற்றத்தை பாதிக்கிறது. பேனா மற்றும் மை வரைபடங்கள் பெரும்பாலும் ஹாட்சிங்கைப் (இணைகோடுகளின் குழுக்கள்) பயன்படுத்துகின்றன. குறுக்கு-ஹாட்சிங் இருண்ட தொனியை உருவாக்குவதற்கு இரண்டு அல்லது அதற்கு மேற்பட்ட வெவ்வேறு திசைகளிலும் ஹாட்சிங்கைப் பயன்படுத்தப்படுகிறது. உடைந்த ஹாட்சிங் அல்லது இடைப்பட்ட இடைவெளிகளுடைய கோடுகள், இலகுவான தொனிகளை உருவாக்குகின்றன. உடைவுகளின் அடர்த்தியை கட்டுப்படுத்துவது தொனியின் தரத்தைப் பெறுகிறது. ஸ்டிப்லிங் தொனி, அமைப்பு மற்றும் நிழலை உற்பத்தி செய்ய புள்ளிகளைப் பயன்படுத்துகிறது. வெவ்வேறு அமைப்புகளை தொனியை கட்டமைப்பதற்கான முறையைப் பொறுத்து அடைய முடியும்.  
உலர் மீடியாவில் வரைபடங்கள் பெரும்பாலும் இதே தொழில்நுட்பங்களைப் பயன்படுத்துகின்றன, இருப்பினும் பென்சில்கள் மற்றும் வரைதல் குச்சிகளால் தொடர்ச்சியான மாறுபாடுகளை தொனியில் அடைய முடியும். பொதுவாக ஒரு ஓவியம் கலைஞர் எந்தக் கையை பயன்படுத்த முயல்கிறாரோ அதன் அடிப்படையில் அமைகிறது. ஒரு வலதுகைக் கலைஞர், படத்தை தூற்றுவதை தவிர்க்க இடமிருந்து வலதுபுறமாக வரைகிறார். அழிப்பான் தேவையற்ற கோடுகளை அகற்றலாம், தொனிகளை வெளிரவைக்கலாம் மற்றும் தவறான குறிப்புகளை சுத்தம் செய்யலாம். ஒரு ஸ்கெட்ச் அல்லது வெளிப்புற வரைபடத்தில், வரையப்பட்ட கோடுகள் பெரும்பாலும் பொருளின் நிலைப்பாட்டைப் பின்பற்றுகின்றன, கலைஞரின் நிலையில் உள்ள வெளிச்சத்தில் இருந்து நிழல்கள் போல் தோன்றுவதன் மூலம் ஆழத்தை உருவாக்குகிறது .  
சில நேரங்களில் கலைஞர் மீதமுள்ளதைப் பூர்த்தி செய்யும்போது படத்தின் ஒரு பிரிவை தொடாமல் விட்டு விடுகிறார். The shape of the area to preserve can be painted with masking fluid or cut out of a frisket and applied to the drawing surface பாதுகாக்க வேண்டிய பகுதியின் வடிவம் மறைக்கும் திரவத்தால் பூசப்பட்டு அல்லது ஒரு ஃப்ரிஸ்கெட்டில் இருந்து வெட்டி எடுக்கப்பட்டு மற்றும் வரைதல் மேற்பரப்பில் பயன்படுத்தப்படலாம். முகமூடியை அகற்றும் வரை தவறான கோடுகளில் இருந்து மேற்பரப்பைப் பாதுகாக்கும்.  
படத்தின் ஒரு பகுதியை பாதுகாப்பதற்கான மற்றொரு முறை மேற்பரப்பில் ஒரு தெளிப்பு-*ஃபிக்சேடிவ்* ஐப் பயன்படுத்துவது ஆகும். இது தளர்வான பொருளை மிகவும் உறுதியாக தாளுடன் பற்றுகிறது. அது சறுக்குவதை தடுக்கிறது. இருப்பினும் தெளிக்கப்படும் ஃபிக்சேடிவ் பொதுவாக சுவாச அமைப்புக்கு தீங்கு விளைவிக்கும் இரசாயனங்களைப் பயன்படுத்துகிறது. எனவே வெளிப்புறமாக ஒரு நல்ல காற்றோட்டமான பகுதியில் வரைய வேண்டும்.  
மற்றொரு நுட்பம் கழித்தல் வரைதல் ஆகும். இதில் வரைபட மேற்பரப்பு கிராஃபைட் அல்லது கரியால் மூடப்பட்டிருக்கும். பின்னர் படம் உருவாக்க கிராஃபைட் அல்லது கரியா அழிக்கப்படும்.
# வரைதல்

## தொனி

நிழல் செய்தல் என்பது பொருளின் நிழலை மற்றும் நிழல்களின் இடத்தை பிரதிநிதித்துவம் செய்ய காகிதத்தில் தொனி மதிப்புகளை வேறுபடுத்தும் நுட்பமாகும். பிரதிபலிக்கும் வெளிச்சம், நிழல்கள் மற்றும் சிறப்பம்சங்கள் ஆகியவற்றில் கவனம் செலுத்துவது, படத்தின் மிக உண்மையான யதார்த்தத்தை விளைவிக்கும்.  
கலவை அசல் வரைதல் கோடுகள் மென்மையாக அல்லது பரவுவதற்கு ஒரு நடைமுறையாகப் பயன்படுத்துகிறது. கலவை மிகவும் எளிதாக தன்னைத்தானே உடனடியாகச் சரிசெய்ய முடியாத ஒரு ஊடகத்தின் மூலம் செய்யப்படுகிறது. கிராஃபைட், சுண்ணாம்பு அல்லது கரி ஆகியவை இந்த ஊடகங்கள் ஆகும். எனினும் புதிதாகப் பயன்படுத்தப்படும் மை ஈரமாகவோ அல்லது உலர்வாகவோ சில விளைவுகளுக்கு களங்கடிக்கப்படலாம். நிழல் செய்தல் மற்றும் கலவை செய்தலுக்கு கலைஞர் ஒரு கலவை ஸ்டம்ப், திசு, ஒரு பிசை அழிப்பான், ஒரு விரல்நுனி, அல்லது மேற்குறிப்பிட்ட எந்த ஒன்றையும் மற்றொன்றுடன் சேர்த்துப் பயன்படுத்தலாம். மெல்லிய அமைப்புகளை உருவாக்குவதற்கு மற்றும் தொனியை குறைக்க பொருள் நீக்க ஒரு சமோயிஸ் துண்டு பயன்படுகிறது. தொடர்ச்சியான தொனியை கலப்பு இல்லாமல் ஒரு மென்மையான மேற்பரப்பில் கிராஃபைட் கொண்டு அடைய முடியும். ஆனால் இந்த நுட்பமானது உழைப்புக்குரியது. இதில் சிறிய வட்ட வடிவிலான அல்லது ஓவல் ஸ்ட்ரோக்குகள் சற்றே மழுங்கிய புள்ளியுடன் சம்பந்தப்பட்டிருக்கிறது.  
வரைவதலுக்கு அமைப்பை அறிமுகப்படுத்தும் நிழல் நுட்பங்களில் ஹாட்சிங் மற்றும் ஸ்டிப்லிங்கும் அடங்கும். பல அடுத்த முறைகள் அமைப்பை உற்பத்தி செய்கின்றன. காகிதத் தேர்வுடன் கூடுதலாக, வரைதல் பொருள் மற்றும் நுட்பம் அமைப்பைப் பாதிக்கிறது. ஒரு மாறுபட்ட அமைப்புக்கு அடுத்ததாக வரையப்பட்டால், மிகவும் யதார்த்தமானனதாக தோன்றும் வகையில் அமைப்பைச் செய்ய முடியும்; ஒரு சீரான கலப்பு பகுதிக்கு அருகில் வைக்கப்படும் போது ஒரு கரடுமுரடான அமைப்பு மிகவும் தெளிவாக உள்ளது. இதேபோன்ற விளைவை வேறுபட்ட தொனிகளை நெருக்கமாக வரைவதன் மூலம் அடைய முடியும். ஒரு இருண்ட பின்னணிக்கு அருகில் உள்ள ஒரு ஒளி விளிம்பு கண்ணுக்கு எளிதில் தெரிகிறது மற்றும் கிட்டத்தட்ட மேற்பரப்புக்கு மேலே கிடைமட்டமாகத் தோன்றுகிறது.
# வரைதல்

## படிவம் மற்றும் விகிதம்

வரைதலில் தடுக்கும்போது ஒரு பொருளின் பரிமாணங்களை அளவிடுவது என்பது பொருள் குறித்த ஒரு யதார்த்தமான பதிப்பை உருவாக்குவதில் ஒரு முக்கியமான படியாகும். பல்வேறு பக்கங்களின் கோணங்களை அளவிட காம்பஸ் போன்ற கருவிகள் பயன்படுத்தப்படுகின்றன. இந்த கோணங்கள் வரைதல் மேற்பரப்பில் மீண்டும் உருவாக்கப்படலாம். பின்னர் அவை துல்லியமாக இருப்பதை உறுதி செய்ய மறுபரிசீலனை செய்யப்பட வேண்டும். இன்னொரு வகை அளவீடு என்பது, பொருளின் வெவ்வேறு பகுதிகளை ஒன்றோடொன்று ஒப்பிடுவதாகும். படத்தின் மற்ற பகுதிகளுடன் அந்தப் பரிமாணத்தை ஒப்பிட வரைபட உருவாக்கியுடன் சேர்த்து ஒரு புள்ளியில் வைக்கப்பட்ட ஒரு விரலைப் பயன்படுத்தலாம். ஓர் அளவியை ஒரு நேர்விளிம்பு, விகிதங்களை கணக்கிடும் ஒரு சாதனம் என இரண்டாகவும் பயன்படுத்த முடியும் .  
ஒரு மனித உருவம் போன்ற சிக்கலான வடிவத்தை வரைய முயற்சிக்கும் போது பழமையான தொகுதிகளின் தொகுப்புடன் வடிவத்தை பிரதிநிதித்துவப்படுத்துவது உதவியாக இருக்கும். கிட்டத்தட்ட எந்தவொரு வடிவமும் கன சதுரம், கோளம், உருளை மற்றும் கூம்பு ஆகியவற்றின் கலவையாக பிரதிநிதித்துவப்படுத்தப்படலாம். ஒருமுறை இந்த அடிப்படை தொகுதிகள் ஒரு வடிவத்திற்கு வரும்பொழுது, பின்னர் வரைபடம் ஒரு மிகத் துல்லியமான மற்றும் பளபளப்பான வடிவத்திற்குச் சுத்திகரிக்கப்படலாம். பழமையான தொகுதிகளின் வரிகள் நீக்கப்பட்டு, இறுதி வடிவத்தால் மாற்றப்படுகின்றன. அடிப்படை கட்டுமானத்தை வரைதல், பிரதிநிதித்துவ கலைக்கு ஒரு அடிப்படை திறமை ஆகும். இது பல புத்தகங்கள் மற்றும் பள்ளிகளில் கற்பிக்கப்படுகிறது. அதன் சரியான பயன்பாடு சிறிய விவரங்கள் பற்றிய அதிகப்படியான நிச்சயமற்ற தன்மைகளைத் தீர்க்கிறது, மற்றும் இறுதி படத்தை நிலையானதாகத் தோற்றமளிக்க வைக்கிறது.  
ஓர் அதிக சுத்திகரிக்கப்பட்ட கலையான படம் வரைதல், கலைஞர் உடற்கூறியல் மற்றும் மனித விகிதங்கள் பற்றிய ஆழமான புரிதலை வைத்திருப்பதை நம்பியுள்ளது. பயிற்சி பெற்ற கலைஞர் எலும்புக்கூடு அமைப்பு, மூட்டுகள், தசை அமைப்பு, தசைநார் இயக்கம் ஆகியவற்றை நன்கு அறிந்து வைத்திருக்கிறார். இயக்கத்தின் போது வெவ்வேறு பாகங்கள் எப்படி வேலை செய்கிறது என்பதையும் அறிந்து வைத்திருக்கிறார். இது கலைஞர் செயற்கை முறையில் கடினமான, தோன்றாத இயல்பான நிலையை வழங்குவதற்கு அனுமதிக்கிறது . பொருளின் வயதினைப் பொருத்து விகிதாசார வேறுபாடு எப்படி வேறுபடுகிறதெனவும் கலைஞர் நன்கு அறிவார், குறிப்பாக ஒரு உருவப்படம் வரையப்படும்போது.
# வரைதல்

## பார்வை

நேர்கோட்டு முன்னோக்கு என்பது பரிமாணங்கள் தொலைவைப் பொருத்து சுருங்குவதற்காக தட்டையான மேற்பரப்பில் பொருள்களை சித்தரிக்கும் ஒரு முறை ஆகும். எந்தவொரு பொருளின் தொகுப்பு இணை, நேரான விளிம்புகள், ஒரு கட்டடமோ அல்லது ஒரு மேசையோ, இறுதியில் ஒரு மறையும் புள்ளியில் சந்திக்கும் கோடுகளைப் பின்பற்றுகிறது. பொதுவாக இந்த கூடும் புள்ளி எங்காவது கிடைமட்டத்தில் காணப்படும். ஏனெனில் கட்டடங்கள் தட்டையான பரப்பளவில் கட்டப்பட்டிருக்கின்றன. பல கட்டமைப்புகள் ஒன்றுக்கொன்று சீரமைக்கப்பட்டு ஒரு தெருவில் உள்ள கட்டடங்கள் போன்று இருக்கும்போது, கட்டமைப்புகளின் கிடைமட்ட உச்சிகள் மற்றும் மட்டங்கள் பொதுவாக ஒரு மறைமுக புள்ளியில் குவிகிறது.  
ஒரு கட்டடத்தின் முன்பக்கங்கள் மற்றும் பக்கவாடுகள் ஒன்றாக வரையப்படும்போது, பின்னர் ஒரு பக்கவாட்டை உருவாக்கும் இணை கோடுகள் கிடைமட்டத்துடன் (இது வரைதல் தாளில் இல்லாமல் இருக்கலாம்) சேர்ந்து இரண்டாவது புள்ளியில் குவிகின்றன. இது ஒரு இரண்டு புள்ளி முன்னோக்கு ஆகும். செங்குத்து கோடுகளை அடிமட்டத்திற்கு மேலே அல்லது கீழே மூன்றாவது புள்ளியில் குவிக்க, மூன்று-புள்ளி முன்னோக்கை உருவாக்குகிறது.  
ஆழம் மேலே குறிப்பிட்ட முன்னோக்கு அணுகுமுறைக்குக் கூடுதலாக பல நுட்பங்கள் மூலம் சித்தரிக்கப்படலாம். ஒத்த **அளவு** பொருள்கள் பார்வையாளர்களிடமிருந்து தூரத்திற்குச் செல்லச் செல்ல சிறியதாகத் தோன்ற வேண்டும். இதனால் ஒரு வண்டியின் பின் சக்கரம் முன் சக்கரத்தைவிட சற்று சிறியதாகத் தோன்றுகிறது. **அமைப்பு** பயன்பாட்டின் மூலம் ஆழம் சித்தரிக்கப்படுகிறது. ஒரு பொருளின் அமைப்பு மேலும் தூரத்திற்குச் செல்லும்போது, அது மேலும் அழுத்தபட்டதாகவும் மற்றும் பணிமிகுதியானதாகவும் மாறும், அருகில் இருக்கும் போது இருப்பதைவிட முற்றிலும் வேறுபட்ட பாத்திரத்தை எடுத்துக்கொள்ளும். மிக தூரத்தில் உள்ள பொருட்களில் உள்ள வேறுபாட்டைக் குறைப்பதன் மூலமும் மற்றும் அவற்றின் நிறங்களை குறைவாக நிறைவுற வைப்பதன் மூலமும் ஆழத்தை சித்தரிக்க முடியும். இது **வளிமண்டல** மெல்லிய விளைவை மீண்டும் உருவாக்கும் மற்றும் முன்புறத்தில் வரையப்பட்ட பொருள்களில் கண்ணை முதன்மையாக கவனம் செலுத்த வைக்கும்.
# வரைதல்

## கலைத்திறன்

படத்தின் கலவையாக்கல் என்பது கலை தகுதியின் சுவாரஸ்யமான வேலையை உருவாக்குவதில் ஒரு முக்கியமான வேலை ஆகும். பார்வையாளருடன் யோசனைகள் மற்றும் உணர்வுகளை தொடர்பு கொள்ள கலைஞர் கலையில் ஒரு பகுதியை இடம்பெறவைக்க திட்டம் போடுகிறார். கலவையால் கலையின் கவனத்தைத் தீர்மானிக்க முடியும் மற்றும் இது ஒரு கலையுணர்வுடய முறையீடு மற்றும் தூண்டக்கூடிய, ஒத்திசைவான முழுமையில் முடிகிறது.  
பாடத்தின் வெளிச்சம் ஒரு கலை துண்டு உருவாக்குதலில் ஒரு முக்கிய உறுப்பு ஆகும் மற்றும் ஒளி மற்றும் நிழலின் விளக்கமானது கலைஞரின் கருவி பெட்டியில் உள்ள ஒரு மதிப்புமிக்க முறையாகும். ஒளி ஆதாரங்கள் எவ்வாறு அமைக்கப்படுகின்றன என்பது வழங்கப்படும் செய்தி வகையில் கணிசமான வேறுபாட்டை ஏற்படுத்த முடியும். பல ஒளி ஆதாரங்கள் ஒரு நபரின் முகத்தில் உள்ள எந்த சுருக்கங்களையும் நீக்கிவிடும் எடுத்துக்காட்டக இன்னும் இளமையான தோற்றத்தை கொடுக்கும். மாறாக, கடுமையான பகல் போன்ற ஒற்றை ஒளி மூலம், எந்தவொரு அமைப்பு அல்லது சுவாரஸ்யமான அம்சங்களை முன்னிலைப்படுத்த உதவும் .  
ஒரு பொருள் அல்லது உருவத்தை வரையும்போது, திறமையான கலைஞர் நிழலில் உள்ள பகுதியினுள் மற்றும் வெளியே என்ன இருக்கிறது என இரண்டிலுமே கவனம் செலுத்துகிறார். வெளிப்புறம் எதிர்மறை இடத்தை குறிக்கிறது மற்றும் பிரதிநிதித்துவத்தில் உருவத்தைப் போலவே முக்கியமானதாக இருக்க முடியும். உருவத்தின் பின்னணியில் உள்ள பொருள்கள் அவை எங்கிருந்து பார்க்கப்பட்டாலும் ஒழுங்காக வைக்கப்பட்டதாகத் தெரிய வேண்டும்.  
ஓர் ஆய்வு என்பது ஒரு திட்டமிடப்பட்ட இறுதி பட தயாரிப்பில் தயாரிக்கப்படும் வரைவு வரைதல் ஆகும். பூர்த்தி செய்யப்பட்ட படத்தின் குறிப்பிட்ட பகுதிகளின் தோற்றங்களை தீர்மானிக்க அல்லது இறுதி இலக்கை நிறைவேற்ற சிறந்த அணுகுமுறையுடன் பரிசோதிப்பதற்காக ஆய்வுகள் பயன்படுத்தப்படலாம். இருப்பினும் ஒரு நன்கு வடிவமைக்கப்பட்ட ஆய்வு அதன் சொந்த உரிமையில் ஒரு கலை துண்டாக இருக்க முடியும் மற்றும் பல மணி நேர கவனமான வேலை ஒரு ஆய்வை முடிக்க செல்ல முடியும் .
# ஷாமன் மதம்

**ஆவி வழிபாட்டாளர்கள்** அல்லது **ஷாமன் மதம்** என்பது ஒரு மதம் அல்லது பழக்கமாகும். இதில் ஒரு ஷாமன் அல்லது பயிற்சியாளர் மனநிலை மாறிய நிலைகளை அடைந்து, ஒரு ஆவி உலகத்தை உணர்ந்து, அதனுடன் தொடர்புகொண்டு அதன் ஆழ்ந்த ஆற்றல்களை இவ்வுலகிற்குக் கொண்டு வருகிறார்.  
ஒரு **ஷாமன்** என்பவர் நல்ல மற்றும் தீய ஆவிகள் உலகை அணுகக்கூடியவராகவும், செல்வாக்கு செலுத்துபவராகவும் கருதப்படுகிறார். பொதுவாக ஒரு சடங்கின் போது தன் நினைவிழந்த நிலைக்குள் நுழைகிறவராகவும், சோதிடம் சொல்பவராகவும் மற்றும் குணமடைய வைப்பவராகவும் கருதப்படுகிறார். "ஷாமன்" என்ற சொல் வடக்கு ஆசியாவின் துங்குசிக் எவங்கி மொழியில் இருந்து உருவாகி இருக்கலாம் என்று கருதப்படுகிறது. இனமொழியியலாளர் சுகா சன்குனனின் கூற்றுப்படி "இந்த சொல் அனைத்து துங்குசிக் சொற்றொடர்களிலும் சான்று கூறப்பட்டுள்ளது". இது நெகிதால், லமுத், உதேகே/ஒரோசி, இல்ச்சா, ஒரோக், மஞ்சூ மற்றும் உல்ச்சா ஆகிய அனைத்து மொழிகளிலும் உள்ளது. மேலும் அவர் "'ஷாமன்' என்பதன் பொருள் முன்-துங்குசிக் மொழியிலிருந்து பெறப்பட்டது என்ற ஊகத்திற்கு எதுவும் முரணாகத் தோன்றவில்லை" என்கிறார். இச்சொல் குறைந்தபட்சம் 2 ஆயிரம் ஆண்டுகள் பழமையானதாக இருக்கலாம் என்கிறார். 1552ல் உருசிய படைகள் கசானின் ஷாமனிசக் கானேட்டை வெற்றி கொண்ட பிறகு மேற்கத்திய உலகத்திற்கு இந்த சொல் அறிமுகப்படுத்தப்பட்டது.  
"ஷாமன் மதம்" என்ற சொல் முதன்முதலில் துருக்கியர்கள் மற்றும் மங்கோலியர்கள், அதேபோல் அண்டையாவர்களான துங்குசிக் மற்றும் சமோயேதிக்-பேசும் மக்களின் பழங்கால மதத்தின் வெளிப்புறப் பார்வையாளர்களாக மேற்கத்திய மானுடவியலாளர்களால் பயன்படுத்தப்பட்டது. உலகெங்கிலும் அதிக மத பாரம்பரியங்களைக் கவனித்துப் பார்க்கையில், சில மேற்கத்திய மானுடவியலாளர்கள் ஆசியா, ஆப்பிரிக்கா, ஆத்திரலாசியா மற்றும் அமெரிக்காவின் முற்றிலும் தொடர்பற்ற பகுதிகள் ஆகியவற்றின் பிற பகுதிகளிலுள்ள இனரீதியான மதங்களுக்குள் காணப்படும் ஒன்றுக்கொன்று தொடர்பற்ற மாய-மத நடைமுறைகளை விவரிக்க இந்த சொல்லை மிக பரந்த அளவில் பயன்படுத்தத் தொடங்கினர்.
# ஷாமன் மதம்

## சொல்

### சொற்பிறப்பு

"சாமன்" என்ற சொல் ஒருவேளை எவங்கி மொழியில் இருந்து உருவாகி இருக்கலாம். சிம் எவங்கி மக்களால் பேசப்பட்ட தென்கிழக்கு மொழியிலிருந்து பெரும்பாலும் இது உருவாகி இருக்கலாம்.
# பகுப்பாய்வு மெய்யியல்

**பகுப்பாய்வு மெய்யியல்** என்பது மெய்யியலின் ஒரு வகை ஆகும். இது 20ம் நூற்றாண்டின் ஆரம்பத்தில் ஆங்கில மொழி பேசும் நாடுகளில் ஆதிக்கம் செலுத்திய மெய்யியலின் ஒரு பகுதியாகும். ஐக்கிய இராச்சியம், அமெரிக்க ஐக்கிய நாடு, கனடா, ஆத்திரேலியா, நியூசிலாந்து மற்றும் ஸ்காண்டினேவியா ஆகிய பகுதிகளில் பெரும்பாலான பல்கலைக்கழக தத்துவ துறைகள் "பகுப்பாய்வு" துறைகள் என்றே தங்களை அடையாளம் காட்டுகின்றன.  
"பகுப்பாய்வு மெய்யியல்" என்ற வார்த்தை பல விசயங்களில் ஒன்றைக் குறிக்கலாம்:
- ஒரு மெய்யியல் நடைமுறை
- ஒரு வரலாற்று வளர்ச்சி
# பகுப்பாய்வு மெய்யியல்

## வரலாறு

எஃப். எச். பிராட்லி (1846-1924) மற்றும் தாமஸ் ஹில் கிரீன் (1836-1882) ஆகிய மெய்யியலாளர்களால் கற்பிக்கப்பட்டபிரித்தானிய கருத்துவாதம்19ம் நூற்றாண்டின் பிற்பகுதியில் ஆங்கில மெய்யியலில் ஆதிக்கம் செலுத்தியது.இந்த அறிவார்ந்த அடிப்படையில்பகுப்பாய்வு மெய்யியலைத் தொடங்கிய ஜி. ஈ மூர் மற்றும் பெர்ட்ரண்டு ரசல் ஆகியோர் ஆரம்ப பகுப்பாய்வு மெய்யியலிலை தெளிவாகப்பேச ஆரம்பித்தனர்.
# தற்கால மெய்யியல்

தற்கால மெய்யியலானது மேற்குலக மெய்யியலின் வரலாற்றில் தற்போதைய காலம் ஆகும். இது 19ம் நூற்றாண்டின் இறுதியில், ஒழுக்கத்தின் தொழில்முறை மற்றும், பகுப்பாய்வு மற்றும் கண்ட மெய்யியலின் எழுச்சியுடன் ஆரம்பிக்கப்பட்டது.  
"தற்கால மெய்யியல்" என்ற சொற்றொடர் மெய்யியலில் உள்ள தொழில்நுட்ப சொற்களின் ஒரு பகுதியாகும். இது மேற்குலக மெய்யியலின் வரலாற்றில் ஒரு குறிப்பிட்ட காலத்தைக் குறிப்பிடுகிறது. எனினும், இந்த சொற்றொடர் நவீன மெய்யியல் (இது மேற்குலக மெய்யியலில் முன்பகுதி காலத்தைக் குறிக்கிறது), பின்நவீன மெய்யியல் (இது கண்ட மெய்யியலாளர்களால் நவீன மெய்யியலின் மீதான விமர்சனங்களைக் குறிக்கிறது) மற்றும் எந்த அண்மைய மெய்யியல் வேலை குறித்தும் தொழில்நுட்பம் இல்லாமல் பயன்படுத்தப்படும் சொற்றொடர் ஆகியவற்றுடன் அடிக்கடி குழப்பிக்கொள்ளப்படுகிறது.
# தொடக்ககால மனிதப் புலப்பெயர்வு

தொன்மையான மனிதர்களின் குடியேற்றங்கள் மற்றும் நவீன மனிதர்களின் விரிவாக்கங்கள் 2 மில்லியன் ஆண்டுகளுக்கு முன்னர் ஓமோ இரெக்டசு ஆப்பிரிக்காவில் இருந்து வெளியேறியதில் இருந்து தொடங்கியது. இதன் பின் ஓமோ கெய்டெல்பெர்கன்சிசு உள்ளிட்ட பிற முற்காலத்திய மனிதர்களின் வெளியேற்றங்கள் ஆரம்பமானது. இவர்களேஉடற்கூற்றியல் ரீதியான நவீன மனிதர்கள் மற்றும் நியாண்டர்தால் ஆகிய இரு இனங்களுக்கும் சாத்தியமான மூதாதையர் ஆவர். இறுதியாக,நவீன மனிதரின் ஆப்பிரிக்கத் தோற்றக் கோட்பாடு படிசுமார் 100,000 ஆண்டுகளுக்கு முன்பு ஆப்பிரிக்காவில் இருந்து ஓமோ செப்பியன்கள் வெளியேறினர்.சுமார் 60,000 ஆண்டுகளுக்கு முன்னர் ஆசியா முழுவதும் பரவினர்.பின்னர் பிற கண்டங்கள் மற்றும் தீவுகளில் வாழத்தொடங்கினர்.